b'\n_START_ARTICLE_\nCharles Zanco\n_START_PARAGRAPH_\nCharles Zanco (menes f\xc3\xb8dt 1808 omkring Randers) er kendt som danskeren ved Alamo, en spansk missionsstation i San Antonio, Texas._NEWLINE_Han var s\xc3\xb8n af Frederik Zanco, og da moderen d\xc3\xb8de emigrerede de i 1834 til Amerika. De slog sig ned i Texas i sommeren 1835, der p\xc3\xa5 det tidspunkt var en del af Mexico, men havde en stor indvandring fra USA._NEWLINE_Han k\xc3\xa6mpede og d\xc3\xb8de sammen med en lille gruppe m\xc3\xa6nd for statens uafh\xc3\xa6ngighed imod en overlegen mexicansk modstander._NEWLINE_Charles Zanco spillede ogs\xc3\xa5 en stor rolle i udviklingen af det texanske flag, idet han var den f\xc3\xb8rste til at placere en stjerne i et flag, der skulle repr\xc3\xa6sentere det uafh\xc3\xa6ngige Texas.'